Diari Oficial de la Generalitat Valenciana


Sumari del DOGV 10035, del 21-02-2025 (2025/3045)

RESOLUCIÓ de 17 de febrer de 2025, de la Direcció General de Farmàcia, per la qual s'accepta la sol·licitud de tancament voluntari de la farmaciola permanent i s'inicia un nou procediment de vinculació d'una farmaciola permanent al municipi de Villores.
-------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   10957

Data del DOGV
:   21-02-2025

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2025/3045

CVE
:   OWMW-H-0366-5153

Data del document
:   17-01-2025

Organisme emissor
:   Conselleria de Sanitat

Tipus de document
:   Resolució

Vista la sol·licitud de tancament voluntari de la farmaciola farmacèutica permanent en el municipi de Villores (Castelló) formulada per María Teresa Sales Bonet, farmacèutica titular de l'oficina de farmàcia núm. CS-209-F, sítia en c/ els Ports, 14, del municipi de Cinctorres (Castelló).

Considerant que el tancament de la farmaciola se sol·licita voluntàriament per la farmacèutica responsable al·legant motius professionals.

Considerant que el tancament voluntari de la farmaciola no haurà de produir-se abans de data 17 de febrer de 2025, d'acord amb el que disposa l'article 8 de l'Orde d'1 de juny de 2000, data a partir de la qual podrà reobrir-se per part del farmacèutic titular de la nova oficina de farmàcia a què es vincule.

Considerant que es complix el que preveu l'article 8.1 de l'Orde d'1 de juny de 2000, de la Conselleria de Sanitat, per la qual es regulen les farmacioles farmacèutiques de la Comunitat Valenciana, i d'acord amb el que establix l'article 6, de l'esmentada orde,

RESOLC

Acceptar la sol·licitud de tancament voluntari i iniciar un nou procediment de vinculació de la farmaciola farmacèutica permanent en el municipi de Villores, amb les indicacions següents:

– L'Ajuntament de Villores disposa de local per a la ubicació de la farmaciola en el municipi, c/ Alt, 2D.

– El mínim d'assistència és de deu hores setmanals d'atenció al públic, preferentment durant l'horari de consulta mèdica.

Els farmacèutics titulars d'oficina de farmàcia oberta al públic en la zona farmacèutica 01 de la província de Castelló i contigus interessats en l'adjudicació de la farmaciola hauran de presentar en el termini màxim d'un mes, comptat a partir de l'endemà de la present publicació, la instància, segons el model establit en l'annex de l'Orde d'1 de juny de 2000, de la Conselleria de Sanitat, acompanyada de la documentació prevista en l'article 6.2 de l'esmentada orde, així com mesurament de la distància entre l'oficina de farmàcia i el local proposat per a l'obertura de la farmaciola, i, si és el cas, l'acreditació de la condició de farmàcia de viabilitat econòmica compromesa (VEC). La vinculació de la farmaciola es realitzarà conforme a l'article 34 de la Llei 6/1998, de 22 de juny, d'ordenació farmacèutica de la Comunitat Valenciana, modificat pel Decret llei 14/2024, de 10 de desembre, del Consell.

La presentació de sol·licituds es podrà efectuar en el Registre General de la Conselleria de Sanitat, c/ Misser Mascó, 31, de València, o en qualsevol de les formes establides en l'article 16.4, de la Llei 39/2015, d'1 d'octubre, del procediment administratiu comú de les administracions públiques.

  

València, 17 de gener de 2025

Elena Gras Colomer

Directora general